stanford-oval/wikipedia huggingface dataset:
Karboksipeptidaasi

Malli nautaeläinten karboksipeptidaasi A:sta
Karboksipeptidaasi on entsyymi, joka käsittelee polypeptideita pilkkomalla aminohappoja irti peptidiketjun vapaan karboksyylihapon puoleisesta päästä (vrt. aminopeptidaasi, joka pilkkoo aminopäästä R-NH2). Lopulta alkuperäinen proteiini on hydrolysoitu aminohapposeokseksi, joka absorboituu ohutsuolessa, siirtyy vereen ja kuljetetaan sinne missä aminohappoja tarvitaan. Karboksipedtidaasi erittäytyy inaktiivisena tsymogeenina, prokarboksipeptidaasina. Tämä suojaa erittäviä soluja.
Aiheesta muualla

Kuvia tai muita tiedostoja aiheesta Karboksipeptidaasi Wikimedia Commonsissa
Nanjingin rauha

Nanjingin rauhansopimus (kiin. 南京條約, Nánjīng Tiáoyuē) on Yhdistyneen kuningaskunnan ja Kiinan välillä 29. elokuuta 1842 solmittu sopimus, joka päätti Kiinalle tappiollisen ensimmäisen oopiumisodan.
Sopimuksen allekirjoittivat kuningatar Viktorian puolesta Britannian Itä-Intian kauppakomppanian kenraalimajuri Henry Pottinger ja Kiinan keisari Daoguangin puolesta Kantonin varuskunnan kenraali pääkomissaari Keying, Chapoon varuskunnan komentaja kenraaliluutnantti Elepoo sekä Liang Kingin varakuningas Niukie. Sopimuksen ratifiointiasiakirjat vaihdettiin 26. kesäkuuta 1843 Hongkongissa.
Rauhansopimuksen ehdot > Kauppasatamien avaaminen

Kiina myönsi Britannian alamaisille oikeuden harjoittaa vapaasti kauppaa viidessä satamakaupungissa: Amoyssa (Xiamen), Foochow-fussa (Fuzhou), Kantonissa, Ningpossa (Ningbo) ja Shanghaissa. Britannian hallitsija sai oikeuden nimittää lähettiläitä ja diplomaattisia edustajia kyseisiin kaupunkeihin. Lisäksi Kiinan piti luovuttaa Hongkong Britannian lainsäädännön alaisuuteen tukikohdaksi.
Näissä kaupungeissa tuli julkaista yleinen tullitariffi eikä tuoduista tavaroista saanut periä prosenttia suurempia lisämaksuja, mikäli ne vientiin muualle Kiinaan.
Rauhansopimuksen ehdot > Sotakorvaukset

Sotakorvauksina Kiinan piti maksaa kuusi miljoonaa dollaria korvauksena Kantoniin maaliskuussa 1839 toimitetusta oopiumista, brittien pääkomissaarin ja muiden Britannian alamaisten vangitsemisesta sekä uhkaamisesta kuolemantuomiolla. Lisäksi Kiinan tuli maksaa kolme miljoonaa dollaria siitä, että Kantoniin tulleet Kiinan hallituksen valtuuttamat kauppiaat olivat muuttuneet maksukyvyttömiksi ja jääneet velkaa Britannian alamaisille sekä luvata lopettaa vastaisuudessa kiinalaiskauppiaiden valtuuttaminen. Lisäksi Kiinan tuli maksaa 12 miljoonaa dollaria 1. elokuuta 1841 jälkeisistä tapahtumista, mitkä pakottivat Britannian lähettämään sotajoukon Kiinaan.
21 miljoonaa dollaria tuli Kiinan suorittaa siten, että kuusi miljoonaa dollaria maksetaan heti, kolme miljoonaa dollaria 30. kesäkuuta 1843 mennessä, kolme miljoonaa dollaria 31. joulukuuta 1843 mennessä, kaksi ja puoli miljoonaa dollaria 30. kesäkuuta 1844 mennessä sekä toiset kaksi ja puoli miljoonaa dollaria 31. joulukuuta 1844 mennessä. Loput neljä miljoonaa dollaria piti maksettaman niin ikään puolivuosittain kahden miljoonan dollarin erissä. Myöhästyskorko maksuille määriteltiin 5%:ksi.
Seuraukset ja täydennys

Saatuaan ensimmäisen maksuerän sotakorvauksista Britannia sitoutui vetäytymään Nanjingista ja suurelta kanavalta sekä lopettamaan Kiinan kauppasaarron sekä luopumaan Chinhain tukikohdasta. Brittijoukot jäivät sopimuksen mukaan Kolangsoon ja Chusanin saarille siksi, kunnes järjestelyt viiden kaupungin avaamiseksi brittikauppiaille olisi loppuun suoritettu.
Nanjingin sopimus loi Britannialle sen oman lainsäädännön alaisuudessa olevan Hongkongin tukikohdaksi sekä viisi kauppasatamaa muualle Kiinaan. Nanjingin sopimukseen kirjoitettiin lisäys 8. lokakuuta 1843 koskien kiinalaisten ja brittien väärinkäytöksiä viitta kauppasatamaa perustettaessa.
Myöhemmin Kiinan sopimuskauppasatamien määrä kasvoi viidestä kahdeksaankymmeneen vuoteen 1860 mennessä.
Aiheesta muualla

Lisää luettavaa aiheesta Nanjingin rauha on Wikiaineistossa
Keräsavikka

| Keräsavikka |
| --- | --- |

Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Caryophyllales
Heimo::  Revonhäntäkasvit
Suku::  Mehisavikat Oxybasis
Laji::  chenopodioides
Kaksiosainen nimi
 Oxybasis chenopodioides  (L.) S.Fuentes, Uotila & Borsch 
Synonyymit
 Chenopodium chenopodioides 
Katso myös
   Keräsavikka Commonsissa 
Infobox OKVirheellinen NIMI-arvo: 
Keräsavikka (Oxybasis chenopodioides, syn. Chenopodium chenopodioides) on Euroopassa ja Aasiassa esiintyvä yksivuotinen revonhäntäkasvilaji. Kasvi on 5–50 senttimetriä korkeaksi kasvava jauhoton ruoho. Sen varsi on pysty tai rento, kellanvihreä, pehmeä ja pääosin tyveltä haarova. Lehdet ovat 2–6 cm pitkät, vaaleanvihreät, leveän kolmiomaiset-vinoneliömäiset, ehytlaitaiset tai harvaan hammaslaitaiset. Keräsavikan kukinto on haarova, tähkämäinen tai röyhymäinen. Sen kukkasykeröt ovat pienet ja tiheät. Siemen on 0,6–0,9 millimetriä pitkä, punaruskea, pyöreähkö ja tylppäreunainen. Se kukkii heinä-syyskuussa.
Pohjoismaissa keräsavikkaa esiintyy pysyvästi vain Tanskassa, missä laji on yleinen. Se kasvaa meren rannalla suolaisilla savikoilla, laguuneissa ja rantasoistumilla.
Kenan Doğulu

| Kenan Doğulu |
| --- | --- |
 Kenan Doğulu Eurovision laulukilpailussa 2007.
Henkilötiedot
Syntynyt: 31. toukokuuta 1974 (ikä 50)
Muusikko
Laulukielet:  turkki, englanti
Tyylilajit:  pop, soul, R&B, jazz
Soittimet:  kitara 
Levy-yhtiöt:  Raks Müzik 
Aiheesta muualla
www.kenandogulu.com.tr
  [ Muokkaa Wikidatassa ] [ ohje ]  
Kenan Doğulu (s. 31. toukokuuta 1974 Istanbul, Turkki) on turkkilainen popmuusikko. Hän edusti Turkkia Eurovision laulukilpailussa 2007 kappaleella Shake It Up Şekerim ja sijoittui neljänneksi.
Doğulu on soittanut pianoa ja huilua lapsesta asti. Ensimmäinen albumi Simsiki siki siki ilmestyi vuonna 1993. Musiikissa on kuultavissa vaikutteita turkkilaisesta kansanmusiikista.
Aiheesta muualla

Kuvia tai muita tiedostoja aiheesta Kenan Doğulu Wikimedia Commonsissa
Kaukasten Voima

| Kaukasten Voima |
| --- | --- |
Perustettu:  1933
Kaupunki:   Tuusula, Suomi
Kotiareena:  Tuusulan jäähalli
– kapasiteetti:  1 200
Sarjataso:  IV-divisioona
Värit:           
Puheenjohtaja:  Ari Uusitalo
Päävalmentaja:  Lauri Sten
Kapteeni:  Eero Heimlander
Infobox OKVirheellinen NIMI-arvo: 
Kaukasten Voima (lyh. KaVo) on alun perin Hyvinkään Kaukasista peräisin oleva, sittemmin jokelalaistunut urheiluseura, jonka toimintaan kuuluvat nykyisin jääkiekko, koripallo sekä yleisurheilu. Seuralla on ollut toimintaa myös jalkapallon, lentopallon ja pesäpallon saralla, mutta nämä toiminnat ovat myöhemmin hiipuneet.
Kaukasten Voima perustettiin vuonna 1933. Yksi seuran kunnostautuneimmista urheilijoista menneinä vuosikymmeninä on ollut Pertti Lindfors, joka menestyi 1950- ja 1960-luvuilla hiihdossa ja yleisurheilussa. Sittemmin hän on osallistunut lukuisia kertoja Finlandia-hiihtoon. Kuuluisia urheiluseuraan kuuluneita urheilijoita ovat muun muassa NHL-jääkiekkoilija ja Suomea maajoukkuetasolla edustanut Sami Helenius sekä olympiakisoissa otelleet moukarinheittäjä Sini Pöyry (Ateena 2004) ja kymmenottelija Mikko Halvari (Peking 2008).
Jääkiekko

Kaukasten Voiman jääkiekon edustusjoukkue pelaa kotiottelunsa Tuusulan jäähallissa Hyrylässä. Joukkue pelaa IV-divisioonassa. Joukkueen kulta-aika sijoittuu 1970- ja 1980-luvun vaihteeseen, jolloin seuran edustuskiekkoilijat pelasivat kansallista II-divisioonaa, joka oli tuon ajan kolmanneksi korkein sarja.
KaVolla ei ole nykyisin omaa junioritoimintaa, vaan se keskittyy edustuskiekkoon.
Kuuluisimpia joukkueen kasvatteja ovat NHL-kiekkoilija Sami Helenius sekä Mestis-tasolle yltäneet Mustosen veljekset (Toni, Vili ja Samu Mustonen).
Koripallo

Kaukasten Voiman koripallon edustusjoukkue pelaa koripallon II-divisioonassa. Muita joukkueita ovat lisäksi C-tytöt, Minitytöt, Mikropojat, Mikrotytöt ja Koripallokerho. Jokelassa järjestetään vuosittain suuri katukoristapahtuma.
Aiheesta muualla

Kotisivut
Karolina Blom

Karolina Blom on suomalainen ääninäyttelijä ja sairaalaklovni.
Blom valittiin alkuvuodesta 2017 Muumilaakson tarinoita -animaatiosarjan uudessa MTV:n jälkiäänityksessä Pikku Myyn ääneksi; aiemmassa Yleisradion jälkiäänityksessä Pikku Myytä näytteli Elina Salo. Blom esitti Pikku Myytä myös vuonna 1996 Salon Teatterin Muumipappa ja meri -näytelmässä Blom on näytellyt myös muutamissa Turun Linnateatterin ja Turun Uuden Teatterin tuotannoissa. Kesällä 2017 hän näyttelee Mustion linnan kesäteatterissa Lohjalla. Hän myös näytteli Milla Magiaa Ankronikkan uudessa dubbauksessa.
Vuonna 2005 Karolina Blom valittiin Salon Lasten laulukaupunki -tapahtuman toiminnanjohtajaksi. 2010-luvulla hän on toiminut sairaalaklovnina Turun yliopistollisessa keskussairaalassa.
Blom on koulutukseltaan lastenkulttuuriin erikoistunut kulttuurituottaja ja ratsastuksenohjaaja. Hän harrastaa kouluratsastusta ja tekee alan opetustyötä.
Karbokationi

Hiiliatomin substituutio vaikuttaa karbokationin stabiilisuuteen. Tertiäärinen karbokationi on stabiilein, primääriset ja metyylikationi ovat pysymättömimpiä
Karbokationi (karboniumioni) on orgaaninen kationi, jossa on positiivisesti varautunut eli elektronivajaa hiiliatomi. Hiilen elektronirakenne voi olla sp2-hybridisoitunut (kolmisidoksinen ja tasomainen), ja sen p-orbitaali on tyhjä. Karbokationissa hiili voi olla koordinoitunut myös viiteen muuhun atomiin tai atomiryhmään.
Mitä enemmän karbokationissa on alkyyliryhmiä, sitä enemmän ne pystyvät luovuttamaan elektroneja positiiviselle hiiliatomille ja stabiloimaan karbokationin rakennetta. Siten tertiääriset karbokationit ovat kaikkein pysyvimpiä.
Karbokationit ovat yleensä äärimmäisen emäsherkkiä, epävakaita ja reaktiivisia. Niinpä ne esiintyvät lähinnä reaktioiden välituotteina, joiden konsentraatio reaktioseoksessa on niin pieni, ettei niitä voida havaita suoraan reaktiosta. Riittävän vahvoja superhappoja käyttämällä on kuitenkin mahdollista tehdä karbokationeista niin vakaita, että ne voidaan havaita NMR:ssä, joten niistä on kuitenkin suoraa näyttöä.
Tärkein reaktiotyyppi, missä esiintyy karbokationivälituote, on SN1 (yksimolekyylinen eli ensimmäisen kertaluokan nukleofiilinen substituutioreaktio). Siinä lähtöaine hajoaa lähteväksi anioniksi ja karbokationiksi. Karbokationi kaappaa liuoksesta uuden anionin, jos se on nukleofiilisempi eli sitoutuu positiiviseen varaukseen vahvemmin kuin lähtevä anioni. Esimerkiksi kloori on hyvä lähtevä ryhmä, ja vesi on kohtalainen nukleofiili, joten veden kanssa organoklooriyhdiste muuttuu alkoholiksi ja suolahapoksi:
Organoklooriyhdiste hajoaa karbokationiksi: R-Cl → R+ + Cl-;
Karbokationi vastaanottaa veden ja muuttuu oksoniumioniksi: R+ + H2O → R-OH2+
Oksoniumin vety siirtyy vedelle: R-OH2+ → R-OH + H3O+
Syntyneen oksoniumin neutralointiin riittää hyvinkin heikko emäs, kuten kaliumkarbonaatti.
Epävakaat karbokationit reagoivat yleensä itsensä kanssa, mitä kutsutaan toisiintumiseksi. Toisiintumisreaktiossa elektronivajaa hiili reagoi jonkin toisen molekyylin osan kanssa, mikä jatkuu, kunnes tuloksena on vakain eli tertiäärinen kationi.
Aiheesta muualla

Kuvia tai muita tiedostoja aiheesta Karbokationi Wikimedia Commonsissa
Myyrmäen monttu

Myyrmäen monttu on kesällä 2015 avattu väliaikainen tapahtumapuisto Vantaan Myyrmäessä. Montulla voi järjestää erilaisia pääsymaksuttomia, voittoa tavoittelemattomia, ikärajattomia ja kaikille avoimia tapahtumia. Toimintaa montulla hallinnoi Myyrmäki-liike, jolle Vantaan kaupunki on myöntänyt alueen käyttöoikeuden. Myyrmäen monttu on esimerkki sellaisesta väliaikaiskäytöstä, jossa kaupunki on luovuttanut rakentamista odottavan tontin asukkaiden käyttöön.
Alueen synty

Montun paikalta purettiin kesällä 2013 Myyrmäen vanha terveysasema. Tontille piti nousta Prisma-tavaratalo sekä kauppakeskus Myyrmannin laajennusosa. HOK-Elannon ilmoitettua ettei se avaa Prismaa Myyrmäkeen kauppakeskuksen omistaja Citycon perui koko laajennushankkeen. Kuoppaa ympäröivällä työmaa-aidalla avattiin jo syksyllä 2013 Helsingin seudun toiseksi pisin 120 metriä pitkä avoin graffitiseinä. Loppuvuodesta 2014 Myyrmäki-liike teki kaupungille ehdotuksen, että montulle kunnoistetaan Kalasataman konttiaukion kaltainen avoin tapahtumapaikka. Kaupunki otti hankkeeseen nopeasti myönteisen kannan. Myyrmäen monttu avattiin tapahtumille elokuun alussa 2015.
Varustelu

Alueelta löytyy kesäkaudella touko–syyskuussa kolme konttia, jotka toimivat esiintymislavana, pop up -kahvilana sekä varastona. Lumen ja pakkasen myötä käynnistyvällä talvikaudella on käytössä pop up -kahvila ja pukusuojakontti. Muuhun varustukseen kuuluu äänentoistolaitteet, ulkoilmaelokuvakangas, festaripöytiä ja penkkejä sekä isot jäteastiat.
Tapahtumat

Montun ensimmäinen toimintakausi jäi elo-syyskuun mittaiseksi, joiden aikana montulla järjestettiin toistakymmentä tapahtumaa muun muassa maailmanmusiikkitapahtuma Myyrmäki Music Fest, useita muita konsertteja, koululais- ja lastentapahtumia sekä puistoliikuntaa. Mikäli säätila sallii montulle on tarkoitus jäädyttää talvella yleisöluistelurata.
Sijainti

Myyrmäen monttu sijaitsee puretun terveysaseman tontilla kauppakeskus Myyrmannin naapurissa Iskostiellä. Kävelymatkaa Myyrmäen rautatieasemalta kertyy noin 200 metriä.
Galleria

Myyrmäkeläinen rockyhtye Carolinen Myyrmäen montulla elokuussa 2015
Helsingin kulttuurijohtaja Stuba Nikula hakemassa virikkeitä lähiöiden kulttuuritoimintaan.
Yleisöä Myyrmäen montulla kesällä 2015.
Tapahtuma montulla kesällä 2015.
Myyrmäki Music Fest -maailmanmusiikkitapahtuma Myyrmäen montulla kesällä 2015.
Myyrmäki Music Fest -maailmanmusiikkitapahtumaa kesällä 2015.
”Teräsmies” Omar Marcus montulla 2015.
Vialliset Myyrmäen montulla syyskuussa 2015.
Aiheesta muualla

Montun esittely, ohjeet sekä varauskalenteri löytyy tilaa hallinnoivan Myyrmäki-liikkeen sivuilta. (Arkistoitu – Internet Archive)
Montun talkoot 2016
Musiikkivuosi 1992

Musiikkivuosi 1992 käsittelee vuoden 1992 tärkeitä musiikkitapahtumia, uutisia ja julkistuksia.
Julkaisuja > Albumit

Stratovarius – Twilight Time
Alice in Chains – Dirt
Dream Theater – Images and Words
Iron Maiden – Fear of the Dark, livealbumi Live at Donington
Jade – Jade to the Max
Elton John – The One
Kiss – Revenge
Megadeth – Countdown to Extinction
Pantera – Vulgar Display of Power
Bruce Springsteen – Lucky Town ja Human Touch
Silk – Lose Control
Stone Temple Pilots – Core
SWV – It’s About Time
Dr. Alban – One Love
Kilpailuja

Eurovision laulukilpailu 1992
King Kong – jättiläishirviö

| King Kong – jättiläishirviö> キングコングの逆襲 |
| --- | --- |

Ohjaaja:  Ishirō Honda
Käsikirjoittaja:  Takeshi Kimura
Tuottaja:  Tomoyuki Tanaka
Säveltäjä:  Akira Ifukube
Kuvaaja:  Hajime Koizumi
Leikkaaja:  Ryohei Fujii
Lavastaja:  Takeo Kita
Pääosat:  Rhodes Reason Mie Hama Linda Miller Eisei Amamoto
Valmistustiedot
Valmistusmaa:  Japani
Tuotantoyhtiö:  Tōhō
Levittäjä:  Tōhō Universal Subscription Netflix
Ensi-ilta:  22. heinäkuuta 1967 Suomi: 15. joulukuuta 1972
Kesto:  96 min.
Alkuperäiskieli:  japani
Edeltäjä:  King Kong vs Godzilla
Seuraaja:  Hirviöt uhkaavat maailmaa
Aiheesta muualla
IMDb 
Elonet
AllMovie
Infobox OKNimi-testi OK: 
King Kong – jättiläishirviö (jap. キングコングの逆襲, Kingukongu no gyakushu, tunnetaan myös nimellä King Kong kauhun saarella ) on Ishirō Hondan ohjaama japanilainen tieteis-/kauhuelokuva vuodelta 1967.  Se oli Hondan toinen King Kong -aiheinen elokuva. Ensimmäinen oli King Kong vs Godzilla.
Rooleissa

| 0 | 1 | 2 |
| --- | --- | --- |
|  Rhodes Reason  | … |  Carl Nelson (ääni: Kei Taguchi)   |
|  Akira Takarada  | … |  Jiro Nomura   |
|  Linda Miller  | … |  Susan Watson (ääni: Akiko Santou)   |
|  Eisei Amamoto  | … |  tohtori Who   |
|  Mie Hama  | … |  Madame Piranha    |
|  Ikio Sawamura  | … |  vanhus   |
|  Yosihumi Tajima  | … |  päällikkö   |
King Kong -tyttö

| King Kong -tyttö> King Kong théorie |
| --- | --- |

Alkuperäisteos
Kirjailija:  Virginie Despentes
Genre:  naisasia
Julkaistu:  2006
Suomennos
Suomentaja:  Lotta Toivanen
Kustantaja:  Like
Julkaistu:  2008
Ulkoasu:  nidottu
ISBN:  978-952-471-972-8
Löydä lisää kirjojaKirjallisuuden teemasivulta
King Kong -tyttö (ransk. King Kong théorie) on Virginie Despentesin vuonna 2006 ilmestynyt kirja, joka esittelee feminismiä uudistavaa näkemystä.
Karolina Arewång-Höjsgaard

| Mitalit | Mitalit | Mitalit |  |
| --- | --- | --- | --- |
|  Karolina Arewång-Höjsgaard EM-kilpailuissa vuonna 2010. |  Karolina Arewång-Höjsgaard EM-kilpailuissa vuonna 2010. |  Karolina Arewång-Höjsgaard EM-kilpailuissa vuonna 2010. |  |
Maa:   Ruotsi
Naisten suunnistus
| MM-kilpailut  | MM-kilpailut  | MM-kilpailut  |  |
|  Kultaa | Västerås 2004 | pitkä matka |  |
|  Kultaa | Västerås 2004 | viesti |  |
|  Hopeaa | Rapperswil/Jona 2003 | pitkä matka |  |
|  Hopeaa | Rapperswil/Jona 2003 | viesti |  |
|  Hopeaa | Västerås 2004 | sprintti |  |
|  Hopeaa | Århus 2006 | viesti |  |
|  Pronssia | Aichi 2005 | viesti |  |
| EM-kilpailut  | EM-kilpailut  | EM-kilpailut  |  |
|  Kultaa | Roskilde 2004 | viesti |  |
|  Kultaa | Primorsko 2010 | viesti |  |
|  Pronssia | Otepää 2006 | viesti |  |
Karolina Arewång-Höjsgaard (o.s. Arewång, s. 12. maaliskuuta 1971) on ruotsalainen suunnistaja ja maailmanmestari. Hän edustaa ruotsalaista Domnarvets GoIF -seuraa.
Nuorten MM-kilpailuissa 1991 Arewång voitti pronssia pikamatkalla. Seuraavan arvokilpailumitalinsa hän voitti vasta 12 vuotta myöhemmin 32-vuotiaana, kun hän voitti Rapperswil/Jonan MM-kilpailuissa 2003 hopeaa pitkällä matkalla ja viestissä. Västeråsin MM-kilpailuista 2004 hän voitti kultaa pitkällä matkalla ja viestissä ja hopeaa sprintissä. Kahtena seuraavana vuonna hän voitti viestissä 2005 MM-pronssia ja 2006 MM-hopeaa. Lisäksi Arewång-Höjsgaard on voittanut EM-kilpailuiden viestisuunnistuksessa kaksi kultaa ja pronssia.
Arewång-Höjsgaard on voittanut Domnarvets GoIF:n joukkueessa Venlojen viestin vuosina 2008, 2011 ja 2015 ja Tiomilan vuosina 2000, 2005, 2013 ja 2015.
Ki Bo-bae

| Mitalit | Mitalit | Mitalit |  |
| --- | --- | --- | --- |
|  Ki Bo-bae Lontoon olympialaisissa 2012. |  Ki Bo-bae Lontoon olympialaisissa 2012. |  Ki Bo-bae Lontoon olympialaisissa 2012. |  |
Naisten jousiammunta
Maa:   Etelä-Korea
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | joukkue |  |
|  Kultaa | Lontoo 2012 | yksilö |  |
|  Kultaa | Rio de Janeiro 2016 | joukkue |  |
|  Pronssia | Rio de Janeiro 2016 | yksilö |  |
| MM-kilpailut  | MM-kilpailut  | MM-kilpailut  |  |
|  Kultaa | Torino 2011 | sekajoukkue |  |
|  Kultaa | Belek 2013 | joukkue |  |
|  Kultaa | Belek 2013 | sekajoukkue |  |
|  Kultaa | Kööpenhamina 2015 | yksilö |  |
|  Kultaa | Kööpenhamina 2015 | sekajoukkue |  |
|  Pronssia | Torino 2011 | sekajoukkue |  |
|  Pronssia | Kööpenhamina 2015 | joukkue |  |
Ki Bo-bae (kor. 기보배, s. 20. helmikuuta 1988) on eteläkorealainen jousiampuja ja olympiavoittaja. Ki voitti Lontoon olympialaisissa 2012 sekä yksilö- että joukkuekilpailun. Joukkuekilpailun hän voitti Choi Hyeon-jun ja Lee Sung-jin kanssa. Ki voitti Rio de Janeiron olympialaisissa 2016 joukkuekilpailun yhdessä Choi Mi-sun ja Chang Hye-jin kanssa. Yksilökilpailussa hän saavutti olympiapronssia.
MM-kilpailuissa Ki on saavuttanut viisi kultaa ja kaksi pronssia. Vuonna 2011 hän voitti kultaa sekajoukkuekilpailusta ja saavutti pronssia joukkuekilpailusta. Vuonna 2013 hän voitti kultaa joukkuekilpailusta ja sekajoukkuekilpailusta. Vuonna 2015 hän voitti kultaa yksilökilpailussa ja sekajoukkuekilpailusta sekä saavutti pronssia joukkuekilpailussa.
Aiheesta muualla

Kuvia tai muita tiedostoja aiheesta Ki Bo-bae Wikimedia Commonsissa
King Kong vs Godzilla

| King Kong vs Godzilla> キングコング対ゴジラ Kingu Kongu tai Gojira |
| --- | --- |

Ohjaaja:  Ishirō Honda
Käsikirjoittaja:  Shinichi Sekizawa
Tuottaja:  Tomoyuki Tanaka
Säveltäjä:  Akira Ifukube
Kuvaaja:  Hajime Koizumi
Leikkaaja:  Reiko Kaneko
Pääosat:   Tadao Takashima  Kenji Sahara  Yu Fujiki  Ichirō Arishima 
Valmistustiedot
Valmistusmaa:  Japani
Tuotantoyhtiö:  Toho
Levittäjä:  Tōhō Netflix
Ensi-ilta:  11. elokuuta 1962
Kesto:  105 min.
Alkuperäiskieli:  Japani
Edeltäjä:   Godzilla Raids Again,  King Kongin poika 
Seuraaja:   Mothra vs. Godzilla,  King Kong – jättiläishirviö 
Aiheesta muualla
IMDb 
AllMovie
Infobox OKNimi-testi OK: 
King Kong vs Godzilla (jap. キングコング対ゴジラ, Kingu Kongu tai Gojira) on japanilainen tieteiselokuva. Se on King Kong ja Godzilla -elokuvista kolmanneksi vanhin elokuva[lähde? ]. Elokuva on King Kong Escapes -elokuvan ohella ainoa japanilainen King Kong -elokuva.
Juoni

Tutkimusryhmä löytää merellä sijaitsevan Faro Islandin ja lähtee tutkimaan sitä. Samalla yhdysvaltalainen sukellusvene Seahawk jää kiinni jäävuoreen, jonka sisällä on mutanttidinosaurus Godzilla. Pelastushelikopterin lentäessä jäävuoren yllä Godzilla kaivautuu esiin ja ui kohti Japanin rannikkoa.
Faro Islandilla jättiläismustekala hyökkää erään heimon kotikylään, minkä seurauksena jättiläisgorilla King Kong pääsee vapaaksi ja saapuu kylään taistelemaan. Päihitettyään mustekalan King Kong juo punaista marjamehua ja nukahtaa. Nukkuva Kong laitetaan lautalle ja viedään Japaniin taistelemaan Godzillaa vastaan.
Kikka Laitinen Co.

Yhtye Finnvoxilla vuonna 2018. Oikealta vasemmalle: Laitinen, Korhonen, Yli-Knuuttila ja Kantelinen
Kikka Laitinen Co. on suomalainen rockyhtye, joka perustettiin vuonna 1992. Yhtye on julkaissut yhdeksän albumia.
Jäsenet

Kikka Laitinen – laulu, koskettimet, kitarat
Kustaa Kantelinen – kitarat
Mikko Yli-Knuuttila – basso
Petteri Korhonen – rummut
Diskografia

Kikka Laitinen Co. (1994)
Sydän valvoo (1997)
Sinistä (1999)
Suomalaisia rakkaustarinoita (2006)
Suomalaisia rakkaustarinoita 2 (2008)
Suomalaisia rakkaustarinoita 3 (2012)
Parhaat 1990–2000 (2013,  kokoelma)
Puut, linnut ja taivas (2018)
Parhaat 2000–2022 (2023,  kokoelma)
Ki Daophet Niuhuang

| Ki Daophet Niuhuang> ກິດາວເພັດ ໜູຫ່ວງ.Henkilötiedot |
| --- | --- |
Syntynyt: 1. heinäkuuta 1972
Kuollut: 24. huhtikuuta 2020 (47 vuotta)
Kansalaisuus:  Laos
Ammatti:  näyttelijä, laulaja
Muusikko
Aktiivisena:  1994–2020
Tyylilajit:  Luk thung ja Mor lam 
  [ Muokkaa Wikidatassa ] [ ohje ]  
Ki Daophet Niuhuang (laoksi ກິ ດາວເພັດ ໜູຫ່ວງ, 1. heinäkuuta 1972 – 24. huhtikuuta 2020 Laos) oli laosilainen laulaja. Hän esiintyi elokuvissa Sao Xe Bangfai, Nam Ta Kway ja Sao Mak Na Bao Na Wang.
Niuhuang oli kaikkien aikojen menestyneimmän mor lam -yhtyeen Num-Kosinin perustaja.
Diskografia > Studioalbumit

Sao Xe Bang Fai (ສາວເຊບັ້ງໄຟ)
Nam Ta Kway (ນ້ຳຕາຄວາຍ)
Sao Mak Na Bao Na Vang (ສາວໝາກນາ ບ່າວນາວາງ)
Khee Mo (ຂີ້ໂມົ້)
Jee Hoy (ຈີ່ຫອຍ)
Miea Mak Phay (ເມຍມັກໄພ້)
Fa Oum Fon Khue Khon Oum Nong (ຟ້າອູ້ມຝົນຄືຄົນອຸ້ມນ້ອງ)
Koy Nong Kuen Udomsai (ຄອຍນ້ອງຄືນອຸດມໄຊ)
Keräsjärvi

| Keräsjärvi |
| --- | --- |

Valtiot:  Suomi 
Paikkakunta:  Muonio
Koordinaatit:  68°08′20″N, 23°57′45″E
Järvinumero:  67.463.1.002
Mittaustietoja
Pinnankorkeus:  305,3 m 
Rantaviiva:  7,08 km 
Pinta-ala:  1,53 km² 
Tilavuus:  0,00107 km³ 
Keskisyvyys:  0,7 m 
Suurin syvyys:  1,7 m 
 fiKeräsjärvi 
Keräsjärvi on erittäin matala ylänköjärvi Muonion kuntakeskuksen koillispuolella Lapin maakunnan luoteisosassa. Sen pinta-ala on 1,5 neliökilometriä. Etäisyys Rovaniemeltä on 197 kilometriä pohjoisluoteeseen. Muonion ja Enontekiön raja kulkee Keräsjärven itä- ja pohjoisrantaa myötäillen.